જેટ એરવેઝના વાઇસ પ્રેસિડન્ટ(સિક્યોરિટી) અવનીત સિંહ બેદીની ઉત્તરપ્રદેશ, ગાઝિયાબાદની સાહિબાબાદ પોલીસે ધરપકડ કરી છે. તેમની પર મહાનગરપાલિકાની જમીન કબજે કરવાનો આરોપ છે. હાલ તેમની પૂછપરછ થઇ રહી છે. અવનીત સિંહ બેદી પર આરોપ છે કે, તેમણે નકલી દસ્તાવેજોનો ઉપયોગ કરી મહાનગરપાલિકાની જમીન પર કબજો કર્યો છે. આ મામલે મહાનગરપાલિકાના અધિકારીઓએ 21 જૂનના રોજ પોલીસમાં ફરિયાદ નોંધાવી હતી.